Էմնա Միզունի

Էմնա Միզունի (), թունիսցի առցանց ակտիվիստ, ինքնազբաղ լրագրող, հաղորդակցության մասնագետ և մասնավոր ոլորտի գործադիր տնօրեն։ «RightCon Tunis» կոնֆերանսը հաջողությամբ կազմակերպելուն օգնելուց հետո՝ 2019 թվականի հուլիսին աշխատանքի է նշանակվել «Access Now» միջազգային ոչ առևտրային խմբի տնօրենների գլոբալ խորհրդում։ Վերջինս մասնագիտացած է բաց համացանցում մարդու իրավունքների պաշտպանության ոլորտում։ 2013 թվականի մարտին Միզունին համահիմնադրել է «Կարթագինան»՝ ցանցային նախաձեռնություն, որի նպատակն է հայրենիքում կամ արտասահմանում Թունիսի մշակութային ժառանգության նկատմամբ հետաքրքրության մեծացումը։ 2019 թվականի օգոստոսին Շվեդիայի մայրաքաղաք Ստոկհոլմում տեղի ունեցած Վիքիմանիա ամենամյա կոնֆերանսի ժամանակ, Էմնա Միզունին հայտարարվել է «2019 թվականի տարվա վիքիմեդիստ»՝ արաբական  և աֆրիկյան աշխարհի զարգացման գործում ունեցած առաջնային դերի, ինչպես նաև Թունիսի պատմության և մշակույթի հանրայնացման գործում հաջողելու համար։

Կենսագրություն
Մեծանալով մայրաքաղաք Թունիսում՝ Էմնա Միզունին 2006 թվականին ավարտել է քաղաքի Լե Բարդո թաղամասի Խազնադարի լիցեյը։ Այնուհետև ընդունվել է Թունիսի Առևտրի բարձրագույն դպրոցը, որտեղ 2009 թվականին ավարտել է մենեջմենթի բաժինը, իսկ 2011 թվականին՝ նույն դպրոցի մարքեթինգի, գործարար բանակցությունների և հաղորդակցության մագիստրատուրան։ Ուսումն ավարտելուց հետո՝ նա աշխատել է որպես մարքեթինգի ոլորտում, ինչպես նաև լրագրող և ռադիոհաղորդավար։ 2012 թվականի հունիսին նա նշանակվել է «British Council»-ի մարքեթինգի և հաղորդակցության գծով պատասխանատու։

Արաբական գարնանից հետո՝ Միզունին հասկացավ, որ իր երկրի պատմության և մշակույթի վերաբերյալ տեղեկատվությունը բավականին քիչ է։ Որպես արդյունք, նա այն երկու մարդկանցից մեկն էր, որոնք հիմնադրեցին «Կարթագենան» (կազմակերպությունը տեղակայված է Կարթագենում, որը Թունիսի անտիկ անվանումն է)։ Վերջինիս հիմնական նպատակը Թունիսի մշակութային ժառանգության հանրայնացումն է։ 2017 թվականին նա բացատրել է․«Հեղափոխությունից հետո մի շարք մարդիկ զարմանում էին երկրի անհատականությամբ։ Մեր պատմության և մշակույթի տարբերակվող ներկայացումը ցույց է տալիս, թե ինչքան քիչ բան գիտենք մենք մեր երկրի հարուստ մշակութային ժառանգության վերաբերյալ»։ Վիքիպեդիայի և Վիքիպահեստի հետ միասին և շրջանակներում՝ Թունիսի մշակութային ժառանգության վերաբերյալ նա կազմակերպել է ֆոտոմրցույթներ, որին մասնակցել են հարյուրավոր լուսանկարիչներ՝ «Վիքիմեդիա ԳԼԱՄ» նախագծի շրջանակներում։ Արդյունքում, «Կարթագինան» սկսեց մասնակցել Մեդինապեդիային։ Միզունին «Կարթագենան» տեսնում է նաև երիտասարդների մոտ պետության նկատմամբ հետաքրքրության զարգացման խթան, քան պատմության ձանձրալի դասեր, որոնք աշակերտները սովորոում են դպրոցում։

Էմնա Միզունին նաև Թունիսի կանանց իրավունքների Կարանա ցանցի ներկայացուցիչն է, ինչպես նաև «Թվային քաղաքացիություն» ոչ առևտրային կազմակերպության հիմնադիրը, որը հեշտացնում է մարգինալացված խմբերի համար թվային գրագիտության վերաբերյալ տեղեկատվության հասանելիությունը։

«RightCon Tunis» կոնֆերանսը հաջողությամբ կազմակերպելուն օգնելուց հետո՝ 2019 թվականի հուլիսին աշխատանքի է նշանակվել «Access Now» միջազգային ոչ առևտրային խմբի տնօրենների գլոբալ խորհրդում։ Վերջինս մասնագիտացած է բաց համացանցում մարդու իրավունքների պաշտպանության ոլորտում։ 2019 թվականի օգոստոսին Շվեդիայի մայրաքաղաք Ստոկհոլմում տեղի ունեցած Վիքիմանիա ամենամյա կոնֆերանսի ժամանակ, Էմնա Միզունին հայտարարվել է «2019 թվականի տարվա վիքիմեդիստ»՝ արաբական և աֆրիկյան աշխարհի զարգացման գործում ունեցած առաջնային դերի, ինչպես նաև Թունիսի պատմության և մշակույթի հանրայնացման գործում հաջողելու համար։

Ընտրյալ հրապարակումներ
2018: Mizouni, Emma: Evaluation de la stratégie de communication d'un nouveau media, Editions universitaires européennes,

Ծանոթագրություններ

Արտաքին հղումներ 
Emna Mizouni on about.me
 
 
 Video of Closing Session at Wikimania 2019: Mizouni award from 24:00

Տարվա վիքիմեդիստներ
Թունիսցի ակտիվիստներ
Թունիսցի լրագրողներ